Field Mill

Field Mill er et fotballstadion i byen Mansfield i England.og er hjemmebanen til fotballaget Mansfield Town. Per juli 2026 heter stadionet One Call Stadium av sponsormessige årsaker. Historikk Det er den eldste banen i fotballigaen (2-4. nivå) og det har blitt spilt fotball her siden 1861. Men det er enkelte kilder som hevder det har blitt utøvd sport her siden 1850. Field Mill var navnet på en stor vanndrevet tekstil-mølle som stod rett over veien for dagens bane. Møllen var en av flere som lå i elven Maun. Møllen ble revet i 1925. De første kampene ble spilt i 1861 av laget fra bomullsfabrikken Greenhalgh & Sons Works. Flere mindre lag spilte på banen fram til Mansfield Town flyttet hit i 1919/20-sesongen. Den første tribuneseksjonen ble bygget i 1922 mens de andre sidene var ståplasser på hauger av aske og avfall fra kullgruvene i nærheten. I 1929 ble det bygget en ny seksjon med tak over for pengene Mansfield tjente på å komme langt i FA-cupen i 1928/29 før hvor de til sist tapte for Arsenal i fjerde runde. De første ståtribunene ble bygget med jernbanesviller i 1930. I 1930 ble det installert flomlys på banen og den første offisielle kampen med flomlys ble spilt her. På 1940- og 50-tallet ble det bygget ståtribuner av betong og supporterklubben samlet inn penger til en ny nordre tribune. På 1960-tallet ble en ny hovedtribune bygget på vestsiden av banen; de ble tatt i bruk i 1966, men var først ferdig i 1971. Planer om å flytte til ny stadion ble lagt på is og i 1999 begynte en omfattende oppgradering av stadionet. Tre seksjoner ble revet og det ble bygget nye tribuner. Det nye stadionet med bare sitteplasser ble åpnet 28. juli 2001. Bildegalleri Referanser Eksterne lenker (en) Field Mill – kategori av bilder, video eller lyd på Commons